title: Регламент за изпълнение (ЕС) № 597/2013 на Комисията от 19 юни 2013 година за одобрение на несъществено изменение в спецификацията на название, вписано в регистъра на защитените наименования за произход и защитените географски указания [Rogal świętomarciński (ЗГУ)]

text:
               25.6.2013

               BG

               Официален вестник на Европейския съюз

               L 172/4

         РЕГЛАМЕНТ ЗА ИЗПЪЛНЕНИЕ (ЕС) № 597/2013 НА КОМИСИЯТА
   от 19 юни 2013 година
   за одобрение на несъществено изменение в спецификацията на название, вписано в регистъра на защитените наименования за произход и защитените географски указания [Rogal świętomarciński (ЗГУ)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 53, параграф 2, второто изречение от него,
   като има предвид, че:

               (1)

               В съответствие с член 53, параграф 1, първа алинея от Регламент (ЕС) № 1151/2012 Комисията разгледа заявлението на Полша за одобрение на изменение в спецификацията на защитеното географско указание „Rogal świętomarciński“, регистрирано съгласно Регламент (ЕС) № 1070/2008 на Комисията (2).

               (2)

               Целта на заявлението е спецификацията да бъде изменена като се намали долната граница на теглото на продукта.

               (3)

               Комисията разгледа съответното изменение и стигна до заключението, че то е обосновано. Тъй като промяната е минимална, Комисията може да я одобри, без да прибягва до процедурата, установена с членове 50—52 от Регламент (ЕС) № 1151/2012,

         ПРИЕ НАСТОЯЩИЯ РЕГЛАМЕНТ:
   Член 1
   Спецификацията на защитеното географско указание „Rogal świętomarciński“ се изменя в съответствие с приложение I към настоящия регламент.
   Член 2
   Консолидираният единен документ, в който се посочват основните елементи на спецификацията, е включен в приложение II към настоящия регламент.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 19 юни 2013 година.

            За Комисията, от името на председателя,

         Dacian CIOLOȘ

            Член на Комисията

      (1)  ОВ L 343, 14.12.2012 г., стр. 1.

      (2)  ОВ L 290, 31.10.2008 г., стр. 16.

      ПРИЛОЖЕНИЕ I
      Одобрява се следното изменение в спецификацията на защитеното географско указание „Rogal świętomarciński“:
      Долната граница на теглото за „rogal świętomarciński“ се намалява на 150 g и следователно теглото на продукта ще бъде 150—250 g.
      Предложеното изменение е продиктувано от промените в поведението на потребителите, които от известно време предпочитат кроасан с по-ниско тегло. Хранителните навици са се променили и поради сегашния му размер, „rogal świętomarciński“ се счита за твърде голям като порция от сладкарско изделие, особено като се има предвид, че сега се пече и консумира през цялата година, а не само на деня на св. Мартин. Намаляването на долната граница на теглото ще доведе до повишаване на търсенето, а оттам ще се разшири кръгът на потребителите, което следва също да спомогне за разпространяване на информация за схемата за ЗГУ.
      Намаляването на теглото на продукта по никакъв начин няма да накърни специфичните особености на „rogal świętomarciński“, определени в точка 5.2 от единния документ, нито ще промени вкуса му.
      Това изменение също така означава, че е необходимо да се заличи следното изречение относно размерите на кроасана от точка 3.2 на единния документ: „…побира се в квадрат с приблизителни размери 14 × 14 cm, максималната му височина е около 7 cm, а ширината — около 10 cm“. Това е следствие от промяната в допустимото тегло на продукта и няма основание за запазване на размерите, посочени в този случай. Също така няма смисъл посочването на други размери, тъй като определянето им би било трудно с оглед на големите вариации на теглото. Това отчасти се дължи на печенето, тъй като майсторите хлебари не могат да въздействат върху степента на увеличаване на обема на тестото. Следва да се отбележи, че премахването на изискванията по отношение на размерите на продукта по никакъв начин няма да засегне специфичната му форма, която трябва да се запази независимо от теглото.

      ПРИЛОЖЕНИЕ II
      КОНСОЛИДИРАН ЕДИНЕН ДОКУМЕНТ
      Регламент (ЕО) № 510/2006 на Съвета относно закрилата на географски указания и наименования за произход на земеделски продукти и храни (1)

         „ROGAL ŚWIĘTOMARCIŃSKI“

      ЕО №: PL-PGI-0105-01023-24.7.2012

         ЗГУ (X) ЗНП ()

      1.   Наименование

      „Rogal świętomarciński“
      Наименованието „rogal świętomarciński“ отговаря на изискванията на член 2, параграф 2 от Регламент (ЕО) № 510/2006 и е наименованието, което обичайно се използва за описване на кроасан, печен в Познан, регионалната столица на Wielkopolska, и в някои съседни градове. Наименованието на това хлебно изделие произтича от традицията на деня на свети Мартин (11 ноември) да се пекат и консумират кроасани с характерен пълнеж, който са били създадени в посочената област.
      2.   Държава членка или трета държава

      Полша
      3.   Описание на земеделския продукт или храна

      3.1.   Вид продукт

                  Клас 2.4:

                  Хляб, хлебни изделия, сладкарски и захарни изделия, бисквити и други печива

            3.2.   Описание на продукта, за който се отнася наименованието от точка 1

      „Rogal świętomarciński“ е с форма на кроасан със захарна глазура, посипан с парченца ядки. Напречното му сечение е овално. Теглото му е между 150 и 250 g. Цветът на повърхността му варира от тъмнозлатист до светлокафяв. Тестото е с кремав цвят, а пълнежът е бежов, като цветът варира от светъл до тъмен. Изпеченото тесто е еластично, люспесто, а разрезът разкрива пореста структура с видими слоеве. Близо до средата обръчите от тесто се редуват с маков пълнеж. В центъра на сладкиша е разположен маков пълнеж, който е влажен при допир. Характерният сладък вкус, с лек привкус на бадеми, и ароматът му се дължат на неговите съставки — квасено тесто и маков пълнеж.
      3.3.   Суровини (само за преработени продукти)

      Следните съставки се използват за производството на „rogal świętomarciński“:

                  —

                  За тестото: пшеничено брашно, маргарин, мляко, яйца, захар, мая, сол, лимонена есенция.

                  —

                  За пълнежа: бяло маково семе, захар, галета, яйчен меланж, маргарин, стафиди, ядки, сиропирани или захаросани плодове (череши, круши, портокалови кори), бадемова есенция.

                  —

                  Други съставки (декоративен пласт): глазура, натрошени ядки.

            Брашното трябва да съдържа над 27 % еластичен глутен. Това улеснява точенето на тестото и му придава характерната люспестост след разточване и навиване заедно с пластове маргарин.
      3.4.   Фураж (само за продукти от животински произход)

      —
      3.5.   Специфични етапи на производството, които трябва да бъдат извършени в определения географски район

                  —

                  Приготвяне на квасеното тесто

                  —

                  Приготвяне на тестото за кроасана

                  —

                  Приготвяне на маковия пълнеж

                  —

                  Пълнене и оформяне като кроасан

                  —

                  Печене

                  —

                  Декорация

            3.6.   Специфични правила за рязане, настъргване, опаковане и др.

      —
      3.7.   Специфични правила за етикетиране

      Продуктът „rogal świętomarciński“ може да бъде продаван без опаковка. Ако се използва опаковка, етикетът на продукта „rogal świętomarciński“ трябва да включва знака за защитено географско указание и текста „Защитено географско указание“.
      4.   Кратко определение на географския район

      Градът Познан (Poznań), определен в неговите административни граници, окръг Познан (Poznań) и следните окръзи на областта Wielkopolskа:
      Chodzież, Czarnków, Gniezno, Gostyń, Grodzisk, Jarocin, Kalisz, и град Kalisz,
      Koło, Konin, и град Konin, Kościan, Krotoszyn, Leszno, и град Leszno, Nowy Tomyśl, Oborniki, Ostrów, Piła, Pleszew, Rawicz, Słupca, Szamotuły, Śrem, Środa, Wągrowiec, Wolsztyn, Września
      5.   Връзка с географския район

      5.1.   Специфична характеристика на географския район

      Наименованието „rogal świętomarciński“ се корени в кулинарната традиция и консумацията на този сладкиш, с неговия характерен пълнеж, в деня на свети Мартин (11 ноември). Този обичай води началото си от Познан и околностите му.
      Честването на деня на свети Мартин датира от 16-и век и се свързва с края на земеделския сезон. Главната улица на Познан носи името на свети Мартин, а празненствата в негова чест се провеждат всяка година и са част от културното наследство на цялата общност на града.
      Репутацията на „rogal świętomarciński“ е създадена от сладкарите и пекарите от Познан, столицата на Wielkopolska, и от прилежащите райони. От 150 години насам пекарите предлагат този продукт на жителите в деня на свети Мартин. Традицията се е разпространила в прилежащите окръзи на областта Wielkopolskа.
      С течение на времето „rogal świętomarciński“ започва да се предлага през цялата година, но неговото производство и консумацията му все още са съсредоточени около деня на свети Мартин.
      5.2.   Специфична характеристика на продукта

      Типичните характеристики на „rogal świętomarciński“ са свързани със знанията и уменията на производителите, които приготвят сладкиша по рецепта. Този продукт притежава специфично качество, дължащо се на външния му вид, формата, вкуса и аромата и употребата на специална съставка — бяло маково семе — за пълнежа.
      Използва се квасено тесто за кроасани. Това е квасено тесто, което, след като е втасало и изстинало, се навива заедно с пластове маргарин, придаващ обем на кроасана, който придобива лека, характерна люспеста повърхност при печенето. В съответствие с рецептата (известна като „три по три“), две трети от тестото се покрива с маргаринов слой и се сгъва след това на три, така че се образуват три слоя тесто, разделени от два слоя мазнина. След това то се навива и сгъва на три още два пъти или само веднъж — на четири. Това създава характерната многопластова структура на тестото.
      Пълнежът от бяло маково семе, към който се добавя бадемова есенция, ясно отличава „rogal świętomarciński“ от други сладки печива. Бялото маково семе е специална и рядка съставка.
      Следните фактори са съществени за неповторимия характер на продукта:

                  —

                  „люспестото“ тесто, съдържащо следните съставки: пшеничено брашно, маргарин, мляко, яйца, захар, мая, сол, лимонена есенция,

                  —

                  пълнежът, състоящ се основно от бяло маково семе, към което се прибавят: захар, бяло маково семе, галета, яйчен меланж, маргарин, стафиди, ядки, сиропирани или захаросани плодове (череши, круши, портокалови кори), бадемова есенция,

                  —

                  начинът на сгъване на тестото, пълненето му с макова маса, декорирането с глазура и поръсването с натрошени ядки също оказват влияние върху неповторимата окончателна форма и общия външен вид на сладкиша.

            Комбинацията на тези съставки и специфичното люспесто тесто правят „rogal świętomarciński“ един изключителен и неповторим продукт..
      5.3.   Причинно-следствена връзка между географския район и качеството или характеристиките на продукта (за ЗНП) или между географския район и специфичното качество, репутацията или друга характеристика на продукта (за ЗГУ)

      История, традиция и репутация на „rogal świętomarciński“
      Продуктът „rogal świętomarciński“ се радва на несекваща популярност в Познан от най-малко 150 години. В съзнанието на гражданите и гостите на Познан, града на река Варта, продуктът е свързан с честванията на 11 ноември, деня на свети Мартин. Множеството легенди и традиции, свързани с датата на създаване на първия сладкиш от този вид, свидетелстват за репутацията на продукта.
      Според една от тези легенди, създателят на „rogal świętomarciński“ в Познан е сладкарят Йозеф Мелцер, който убедил своя работодател да опече кроасани, които да бъдат раздадени впоследствие на бедните в града. До тази идея той стигнал през ноември 1891 г., след като изслушал проповед на Ян Левицки, енорийски свещеник на енорията Свети Мартин, който призовал патронът на енорията Свети Мартин, който същевременно е и патрон на пекарите, да бъде честван с някакъв акт на съпричастност към бедните в Познан.
      Формата на кроасана също се корени в традицията. Произходът ѝ се приписва на победата на крал Ян III Собиески над турците край Виена. През 1683 г. кралят на Полша Ян III Собиески пленил много турски знамена с изобразен на тях полумесец. В чест на победата, тази форма е послужила за модел на „rogal świętomarciński“. Според друга легенда от Познан, формата напомня за подковата, изгубена от коня на свети Мартин.
      Най-старото свидетелство за приготвени по случай деня на свети Мартин кроасани се среща в обява, публикувана в броя на „Вестник на Великото княжество Познан“ (Gazeta Wielkiego Księstwa Poznańskiego) от 10 ноември 1852 г., от сладкаря Антони Пфитцнер, чиято сладкарница отваря врати три години по-рано на ул. Вроцлавска в Познан.

         „Утре, четвъртък, пълнени кроасани на различни цени в сладкарницата на А. Пфитцнер на ул. Вроцлавска“.

      Най-старата доказана употреба на името „rogal świętomarciński“ се среща във вестникарска обява от 11 ноември 1860 г.
      След Втората световна война традицията да се пече „rogal świętomarciński“ бива продължена от частни сладкари и пекари от Познан. Законът за национализацията от 3 януари 1946 г. не засяга малките занаятчийски предприятия. По това време рецептата за пълнежа на сладкиша вече е променена. Предвид трудностите при доставките, продуктите, необходими за бадемов пълнеж, стават на практика недостъпни и сладкарите и пекарите ги заместват с пълнеж от бяло маково семе.
      От 60-те години насам вестниците редовно публикуват данни за количеството кроасани, консумирано от жителите на Познан на 11 ноември. Благодарение на този източник на информация днес е известно, че консумацията се е увеличила от само няколко тона в началото на 60-те години до около 42,5 тона през 1969 г. В наше време продажбите на този продукт в деня на Свети Мартин в Познан достигат средно 250 тона, докато годишните продажби възлизат на около 500 тона.
      Днес „rogal świętomarciński“ се е превърнал в символ на Познан, който се предлага на официални гости. През 2004 г. продуктът бе отличен с награда на Полския туристически съюз като в грамотата той е описан по следния начин:
      „… традиционен сладкиш, приготвян по уникална рецепта, само в Познан, в деня на свети Мартин …“. Тази информация говори за репутацията на този специфичен продукт и за тясната му връзка с Познан и целия район.

         Препратка към публикуваната спецификация

      (член 5, параграф 7 от Регламент (ЕО) № 510/2006)
      http://www.minrol.gov.pl/pol/Jakosc-zywnosci/Produkty-regionalne-i-tradycyjne/Zlozone-wnioski-o-rejestracje-Produkty-regionalne-i-tradycyjne/OGLOSZENIE-MINISTRA-ROLNICTWA-I-ROZWOJU-WSI-z-dnia-29-maja-2012-roku

         (1)  ОВ L 93, 31.3.2006 г., стр. 12. Заменен с Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни.


title: Регламент за изпълнение (ЕС) 2015/2235 на Комисията от 2 декември 2015 година за определяне на коефициента на разпределение, приложим към заявленията за лицензии за износ на някои млечни продукти за Доминиканската република в рамките на квотата, посочена в Регламент (ЕО) № 1187/2009

text:
               3.12.2015

               BG

               Официален вестник на Европейския съюз

               L 317/31

         РЕГЛАМЕНТ ЗА ИЗПЪЛНЕНИЕ (ЕС) 2015/2235 НА КОМИСИЯТА
   от 2 декември 2015 година
   за определяне на коефициента на разпределение, приложим към заявленията за лицензии за износ на някои млечни продукти за Доминиканската република в рамките на квотата, посочена в Регламент (ЕО) № 1187/2009
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (1), и по-специално член 188 от него,
   като има предвид, че:

               (1)

               В глава III, раздел 3 от Регламент (ЕО) № 1187/2009 на Комисията (2) се определя процедурата за разпределяне на лицензии за износ на някои млечни продукти за Доминиканската република в рамките на квотата, открита за посочената държава.

               (2)

               В член 29 от Регламент (ЕО) № 1187/2009 се предвижда възможността от 1 до 10 ноември операторите да подават заявления за лицензии за износ, ако след срока за подаване на такива заявления, посочен в първа алинея от същия член, са налице остатъчни количества.

               (3)

               В член 1 от Регламент за изпълнение (ЕС) 2015/987 на Комисията (3) се посочва, че общото оставащо количество за квотната 2015/2016 година е 3 843 тона.

               (4)

               Заявленията, подадени между 1 и 10 ноември 2015 г. за оставащия период от текущата квотна 2015/2016 година, обхващат количества, които са по-малки от наличните. В резултат на това и в съответствие с член 31, параграф 3, четвърта алинея от Регламент (ЕО) № 1187/2009 е целесъобразно да се предвиди разпределянето на оставащото количество. За издаването на лицензии за износ за посоченото оставащо количество следва да се изисква уведомяване на компетентния орган относно приетото допълнително количество от съответния оператор и предоставяне на гаранция от заинтересованите оператори,

         ПРИЕ НАСТОЯЩИЯ РЕГЛАМЕНТ:
   Член 1
   Приемат се подадените от 1 до 10 ноември 2015 г. заявления за лицензии за износ за оставащия период от текущата квотна 2015/2016 година.
   Количествата, обхванати от заявленията за лицензии за износ по първа алинея, които се отнасят за продуктите, посочени в член 27, параграф 2 от Регламент (ЕО) № 1187/2009, се умножават по коефициент на разпределение 1,175948.
   Лицензиите за износ за количествата, надвишаващи количествата, за които са подадени заявления, и които са разпределени в съответствие с коефициента по втора алинея, се издават след приемане от страна на оператора в едноседмичен срок от датата на публикуване на настоящия регламент и при условие че е предоставена съответната гаранция.
   Член 2
   Настоящият регламент влиза в сила на третия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 2 декември 2015 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  Регламент (ЕО) № 1187/2009 на Комисията от 27 ноември 2009 г. за определяне на специалните подробни правила за прилагането на Регламент (ЕО) № 1234/2007 на Съвета по отношение на лицензиите за износ и възстановяванията при износ за мляко и млечни продукти (ОВ L 318, 4.12.2009 г., стр. 1).

      (3)  Регламент за изпълнение (ЕС) 2015/987 на Комисията от 24 юни 2015 г. за определяне на коефициента на разпределение, приложим към заявленията за лицензии за износ на някои млечни продукти за Доминиканската република в рамките на квотата, посочена в Регламент (ЕО) № 1187/2009 (ОВ L 159, 25.6.2015 г., стр. 51).


title: Регламент за изпълнение (ЕС) № 484/2011 на Комисията от 18 май 2011 година за вписване на название в регистъра на защитените наименования за произход и защитените географски указания [Gönci kajszibarack (ЗГУ)]

text:
               20.5.2011

               BG

               Официален вестник на Европейския съюз

               L 133/4

         РЕГЛАМЕНТ ЗА ИЗПЪЛНЕНИЕ (ЕС) № 484/2011 НА КОМИСИЯТА
   от 18 май 2011 година
   за вписване на название в регистъра на защитените наименования за произход и защитените географски указания [Gönci kajszibarack (ЗГУ)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (1), и по-специално член 7, параграф 4, първа алинея от него,
   като има предвид, че

               (1)

               В съответствие с член 6, параграф 2, първа алинея и по силата на член 17, параграф 2 от Регламент (ЕО) № 510/2006 заявката за регистрация на названието „Gönci kajszibarack“, подадена от Унгария, беше публикувана в Официален вестник на Европейския съюз
                   (2).

               (2)

               Тъй като Комисията не е получила никакви възражения съгласно член 7 от Регламент (ЕО) № 510/2006, названието следва да се регистрира,

         ПРИЕ НАСТОЯЩИЯ РЕГЛАМЕНТ:
   Член 1
   Регистрира се названието, посочено в приложението към настоящия регламент.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 18 май 2011 година.

            За Комисията, от името на председателя,
         Dacian CIOLOŞ

            Член на Комисията

      (1)  ОВ L 93, 31.3.2006 г., стр. 12.

      (2)  ОВ C 247, 14.9.2010 г., стр. 6.

      ПРИЛОЖЕНИЕ
      Предназначени за консумация от човека земеделски продукти, посочени в приложение I към Договора:

         Клас 1.6.   Плодове, зеленчуци и зърнени култури, пресни или преработени

      УНГАРИЯ
      Gönci kajszibarack (ЗГУ)


title: Регламент за изпълнение (ЕС) 2015/1799 на Комисията от 5 октомври 2015 година относно класирането на някои стоки в Комбинираната номенклатура

text:
                  8.10.2015

                  BG

                  Официален вестник на Европейския съюз

                  L 263/14

            РЕГЛАМЕНТ ЗА ИЗПЪЛНЕНИЕ (ЕС) 2015/1799 НА КОМИСИЯТА
      от 5 октомври 2015 година
      относно класирането на някои стоки в Комбинираната номенклатура
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
      като има предвид, че:

                  (1)

                  С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.

                  (2)

                  С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.

                  (3)

                  В съответствие с тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.

                  (4)

                  Целесъобразно е да се предвиди обвързващата тарифна информация, която е издадена по отношение на обхванатите от настоящия регламент стоки и която не е в съответствие с него, да може да продължи да се използва от титуляря за известен период от време в съответствие с член 12, параграф 6 от Регламент (ЕИО) № 2913/92 на Съвета (2). Този период следва да бъде определен на три месеца.

                  (5)

                  Мерките, предвидени в настоящия регламент, са в съответствие със становището на Комитета по Митническия кодекс,

            ПРИЕ НАСТОЯЩИЯ РЕГЛАМЕНТ:
      Член 1
      Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
      Член 2
      Обвързващата тарифна информация, която не е в съответствие с настоящия регламент, може да продължи да се използва съгласно член 12, параграф 6 от Регламент (ЕИО) № 2913/92 за срок от три месеца след датата на влизане в сила на настоящия регламент.
      Член 3
      Настоящият регламент влиза в сила на двадесетия ден след деня на публикуването му в Официален вестник на Европейския съюз.

         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 5 октомври 2015 година.

               За Комисията,

               от името на председателя,

            Heinz ZOUREK

               Генерален директор на генерална дирекция „Данъчно облагане и митнически съюз“

         (1)  ОВ L 256, 7.9.1987 г., стр. 1.

         (2)  Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (ОВ L 302, 19.10.1992 г., стр. 1).

         ПРИЛОЖЕНИЕ

                     Описание на стоките

                     Класиране (код по КН)

                     Основания

                     (1)

                     (2)

                     (3)

                     Продукт под формата на прах, представен за продажба на дребно в пластмасова кутия с вместимост от 300 g. Препоръчаната дневна доза (10 g) съдържа (в милиграми):

                                                —

                                                аминокиселини (смес от аргинин и цитрулин)

                                    5 200

                                                —

                                                витамин С (като аскорбинова киселина)

                                    500

                                                —

                                                L-таурин

                                    300

                                                —

                                                витамин Е (като D-алфа-токоферил ацетат)

                                    90

                                                —

                                                алфа-липоева киселина

                                    10

                                                —

                                                фолиева киселина

                                    0,4

                                                —

                                                маточина

                                    50

                                                —

                                                калций (като CaCO3)

                                    66

                              Освен това продуктът съдържа малки количества лимонена киселина, сукралоза и силициев диоксид.
                     Съгласно информацията на етикета продуктът е диетична добавка, предназначена за консумация от човека, която подпомага грижата за тялото и предлага живот в благоденствие.
                     Посочената препоръчителна дневна доза е 10 g (2 дозиращи лъжички).

                     2106 90 92

                     Класирането се определя от общи правила 1 и 6 за тълкуване на Комбинираната номенклатура, допълнителна забележка 1, буква а) към глава 30 и описанието на кодове по КН 2106, 2106 90 и 2106 90 92.
                     Продуктът е препарат, представен като диетична добавка за консумация от човека, която съдържа витамини и аминокиселини.
                     Продуктът не е предназначен за диагностика, лечение, лекуване или предотвратяване на болест по смисъла на позиция 3004. Независимо че съдържанието на витамините С и Е в него е значително по-високо от препоръчителната дневна доза, той не отговаря на изискванията на допълнителна забележка 1, буква а) към глава 30. Следователно се изключва класиране в код по КН 3004.
                     Тъй като продуктът е в опаковки с указание, че поддържа общото здраве или благоденствие, той е хранителен продукт, неупоменат, нито включен другаде (вж. също Обяснителните бележки към Хармонизираната система за позиция 2106, втори параграф, точка 16).
                     Следователно продуктът трябва да бъде класиран в код по КН 2106 90 92 като друг хранителен продукт.


title: Регламент за изпълнение (ЕС) № 731/2014 на Комисията от 2 юли 2014 година за установяване на стандартни стойности при внос с цел определяне на входната цена на някои плодове и зеленчуци

text:
               3.7.2014

               BG

               Официален вестник на Европейския съюз

               L 196/1

         РЕГЛАМЕНТ ЗА ИЗПЪЛНЕНИЕ (ЕС) № 731/2014 НА КОМИСИЯТА
   от 2 юли 2014 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 2 юли 2014 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  MK

                  66,3

                  TR

                  56,1

                  XS

                  59,1

                  ZZ

                  60,5

                  0707 00 05

                  MK

                  34,9

                  TR

                  79,1

                  ZZ

                  57,0

                  0709 93 10

                  TR

                  103,4

                  ZZ

                  103,4

                  0805 50 10

                  AR

                  114,8

                  BO

                  136,6

                  TR

                  107,6

                  UY

                  127,1

                  ZA

                  120,1

                  ZZ

                  121,2

                  0808 10 80

                  AR

                  123,8

                  BR

                  97,9

                  CL

                  97,6

                  NZ

                  135,4

                  US

                  144,9

                  ZA

                  125,1

                  ZZ

                  120,8

                  0808 30 90

                  AR

                  75,9

                  CL

                  103,5

                  NZ

                  200,8

                  ZA

                  99,2

                  ZZ

                  119,9

                  0809 10 00

                  MK

                  88,5

                  TR

                  228,9

                  ZZ

                  158,7

                  0809 29 00

                  TR

                  347,6

                  ZZ

                  347,6

                  0809 30

                  TR

                  145,6

                  XS

                  54,4

                  ZZ

                  100,0

         (1)  Номенклатура на държавите, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „с друг произход“.


title: Регламент за изпълнение (ЕС) № 584/2011 на Комисията от 17 юни 2011 година за одобрение на промени, които не са минимални, в спецификацията на название, вписано в регистъра на защитените наименования за произход и на защитените географски указания (Grana Padano (ЗНП)

text:
               18.6.2011

               BG

               Официален вестник на Европейския съюз

               L 160/65

         РЕГЛАМЕНТ ЗА ИЗПЪЛНЕНИЕ (ЕС) № 584/2011 НА КОМИСИЯТА
   от 17 юни 2011 година
   за одобрение на промени, които не са минимални, в спецификацията на название, вписано в регистъра на защитените наименования за произход и на защитените географски указания (Grana Padano (ЗНП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (1), и по-специално член 7, параграф 4, първа алинея от него,
   като има предвид, че:

               (1)

               В съответствие с член 9, параграф 1, първа алинея от Регламент (ЕО) № 510/2006 Комисията разгледа заявката на Италия за одобрение на промените на елементите в спецификацията на защитеното наименование за произход „Grana Padano“, регистрирано по силата на Регламент (ЕО) № 1107/96 на Комисията (2).

               (2)

               Предвид това, че по смисъла на член 9 от Регламент (ЕО) № 510/2006 въпросните промени не са минимални, Комисията публикува в Официален вестник на Европейския съюз
                   (3) заявката за промени в съответствие с член 6, параграф 2, първа алинея от горепосочения регламент.

               (3)

               До Комисията беше изпратено възражение съгласно член 7 от Регламент (ЕО) № 510/2006 от дружеството Chäs & Co Käsehandel GmbH, Inhaber Urs Reichen, Grubenstr 39, 8045 Zürich, Швейцария, чрез швейцарските власти. С писмо от 6.4.2010 г. Комисията призова заинтересованите страни да проведат необходимите консултации.

               (4)

               Тъй като в срок шест месеца бе постигнато споразумение относно минимални промени в спецификацията, Комисията следва да вземе решение.

               (5)

               С оглед на тези съображения промените следва да бъдат одобрени и измененият единен документ следва да бъде публикуван,

         ПРИЕ НАСТОЯЩИЯ РЕГЛАМЕНТ:
   Член 1
   Одобряват се промените в спецификацията, поместена в приложение 2 и свързана с посоченото в приложение 1 към настоящия регламент название.
   Член 2
   Прилага се измененият единен документ, поместен в приложение 2 към настоящия регламент.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 17 юни 2011 година.

            За Комисията

            Председател

         José Manuel BARROSO

      (1)  ОВ L 93, 31.3.2006 г., стр. 12.

      (2)  ОВ L 148, 21.6.1996 г., стр. 1.

      (3)  ОВ C 199, 25.8.2009 г., стр. 24.

      ПРИЛОЖЕНИЕ I
      Предназначени за консумация от човека земеделски продукти, посочени в приложение I към Договора:

         Клас 1.3.   Сирена

      ИТАЛИЯ
      Grana Padano (ЗНП)

      ПРИЛОЖЕНИЕ II
      ЕДИНЕН ДОКУМЕНТ

         РЕГЛАМЕНТ (ЕО) № 510/2006 НА СЪВЕТА

         „GRANA PADANO“

         ЕО №: IT-PDO-0217-0011-26.7.2006

         ЗГУ ( ) ЗНП (Х)

      1.   Наименование

      „GRANA PADANO“
      2.   Държава-членка или трета държава

      Италия
      3.   Описание на земеделския продукт или храна

      3.1.   Вид продукт (приложение III)

                  Клас 1.3 —

                  Сирена

            3.2.   Описание на продукта, за който се отнася наименованието от точка 1

      Твърдо сирене от варено мляко, с дълъг период на зреене, произвеждано през цялата година, консумирано като трапезно или за настъргване, произведено от сурово, отчасти обезмаслено краве мляко, като основната храна на кравите се състои от зелен или консервиран фураж, а млякото произхожда от две издоявания на ден. Допуска се също преработване на млякото само от едно издояване или от две смесени издоявания. Сиренето има цилиндрична форма, леко изпъкнала или почти права странична стена, с гладка, леко поръбена горна и долна повърхност.
      Диаметърът на питата е от 35 до 45 cm при височина на страничната стена от 18 до 25 cm в зависимост от техническите условия на производство.
      Тегло: от 24 до 40 kg; кора: твърда и гладка, с дебелина от 4 до 8 mm.
      Сиренето е твърдо, с фина зърнеста структура, с люспеста повърхност на напречния разрез и едва видими шупли. Съдържанието на мазнини в сухото вещество е не по-малко от 32 %. Цветът на кората е тъмен или златистожълт, а този на сиренето отвътре е бял или сламеножълт. Сиренето има уханен аромат и деликатен вкус.
      3.3.   Суровини (само за преработени продукти)

      Сурово краве мляко, естествени млечни ферменти, телешко сирище.
      Млякото произхожда от крави, отглеждани в района, определен в т. 4.
      3.4.   Фураж (само за продукти от животински произход)

      Основната храна на млекодайните крави се състои от зелен или консервиран фураж и се дава на лактиращи или пресушени крави и на юници над 7-месечна възраст.
      Храната на млекодайните крави се основава на използването на смески, получени при отглеждането на насаждения в самото стопанство или в района на производство на ЗНП „Grana Padano“.
      В дневната дажба не по-малко от 50 % от сухото вещество трябва да се състои от фуражи със съотношение фуражи/смески спрямо сухото вещество, не по-малко от 1.
      Поне 75 % от сухото вещество на фуражите от дневната дажба трябва да произхожда от храни, произведени в района на производство на млякото.
      Разрешените храни са изброени в списък, който включва:

                  —

                  фуражи: пресни фуражи, сено, слама, силаж (недопустим за производството на сирене от типа „Trentingrana“),

                  —

                  суровини за смески, групирани по категории, допустими за примесване във фуражите: зърнени храни и техни производни, маслодайни семена и производните им, грудки и корени и техните продукти, сухи фуражи, производни продукти от захарната индустрия, бобови култури, мазнини, минерали, добавки.

            3.5.   Специфични етапи на производство, които трябва да бъдат извършени в определения географски район

      Операциите по производство и зреене трябва да се извършват в района на производство, определен в т. 4.
      3.6.   Специфични правила за рязане, настъргване, опаковане и др.

      Операциите по настъргване и опаковане трябва да се извършват в района на производството, определен в т. 4, тъй като прясното настъргано сирене е много чувствителен продукт и запазването на неговите органолептични свойства предполага незабавно опаковане в условия, при които се избягва всякакво изсъхване. Освен това незабавното опаковане в опаковка, носеща наименование за произход, може по-добре да гарантира автентичността на настъргания продукт, който поради естеството си се идентифицира по-трудно, отколкото цяла пита (както потвърждава решението на Съда на Европейските общности от 20 май 2003 г.).
      Използването на остатъци от рязането и опаковането на ЗНП „Grana Padano“ и на парчета с различно и/или точно определено тегло, на блокчета, кубчета, хапки и т.н. за производството на настъргано ЗНП „Grana Padano“ се допуска единствено при следните условия: когато е спазено изискването максималният дял на кората да е 18 %; когато е винаги гарантирано проследяването на целите пити от ЗНП „Grana Padano“, от които произхождат остатъците; ако не се използват веднага и/или се прехвърлят от едно предприятие в друго, остатъците трябва да се държат отделно според номера и месеца на производство; прехвърлянето на остатъците се допуска само в рамките на същото предприятие или група от предприятия и само в границите на района на произход. Затова се забранява пускането на пазара на остатъци, които да се използват за производство на настъргано „Grana Padano“.
      3.7.   Специфични правила за етикетиране

      Официалният знак, доказващ, че продуктът отговаря на критериите за използване на защитеното наименование за произход „Grana Padano“, и който трябва да е поставен както върху целите пити, така и върху всички опаковки с нарязано или настъргано сирене ЗНП „Grana Padano“, представлява ромб, в който с главни печатни букви са изписани думите „GRANA“ и „PADANO“. В горния и долния ъгъл на ромба, чиито върхове са заоблени, са изписани съответно инициалите „G“ и „P“.
      Маркиращите ленти, които нанасят със студен печат означението за произход върху питите при поставянето им във форми, се образуват от поредица ромбове с пунктирани линии, в които в редуваща се последователност са отпечатани думите „GRANA“ и „PADANO“, както и данни за идентифициране на мандрата производител и за месеца и годината на производство.
      Единствено за ЗНП „Grana Padano“, произведено в автономната провинция Trento, и при условие че в производството е използвано мляко от крави, хранени през цялата година с фураж без какъвто и да е силаж, е позволена употребата на маркиращите ленти, предвидени специално за сирене от типа „Trentingrana“. Тези ленти се състоят от два реда ромбове с пунктирани линии, върху които е изписана думата „TRENTINO“; в централната част между стилизираните форми на планини от ляво на дясно и от дясно на ляво е изписана думата „TRENTINO“.
      Обозначението на произхода с помощта на маркиращите ленти се допълва от поставянето на казеинова плочка с надпис „GRANA PADANO“, годината на производство и буквено-цифров код, който по недвусмислен начин идентифицира всяка пита.
      Сиренето „Grana Padano“, узрявало в продължение на не по-малко от 20 месеца след поставянето му във форми в района на производство, може да бъде обозначено с „RISERVA“ [резерва]. Принадлежността към категорията „Grana Padano Riserva“ се определя от втори знак, маркиран с топъл печат върху страничната стена на питите по искане на производителите по същия начин като предвидения за полагането на означението ЗНП. Посоченото означение представлява изображение на кръг, пресечен през центъра от думата „RISERVA“. В горния полукръг е изписана думата „OLTRE“ [повече от] и числото 20, а в долния полукръг е изписана думата „MESI“ [месеци].
      По отношение на опакования продукт се предвиждат следните категории: „Grana Padano Oltre 16 Mesi“ [Grana Padano на повече от 16 месеца] и „Grana Padano Riserva“ [Grana Padano Резерва].
      На опаковките от сирене от категория „Grana Padano Oltre 16 Mesi“ логото „GRANA PADANO“ се допълва от уточнението „OLTRE 16 MESI“, разположено само на един ред между две успоредни линии.
      На опаковките със сирене от категорията „Grana Padano Riserva“ освен логото „Grana Padano“, се появява копие на маркировката с топъл печат „Riserva“.
      4.   Кратко определение на географския район

      Районът на производство и настъргване на ЗНП „Grana Padano“ обхваща територията на следните провинции: Alessandria, Asti, Biella, Cuneo, Novara, Torino, Verbania, Vercelli, Bergamo, Brescia, Como, Cremona, Lecco, Lodi, Mantova — отляво на р. Пo, Milano, Monza, Pavia, Sondrio, Varese, Trento, Padova, Rovigo, Treviso, Venezia, Verona, Vicenza, Bologna — отдясно на р. Рено, Ferrara, Forlì, Cesena, Piacenza, Ravenna и Rimini. Районът на производство включва освен това следните общини от провинция Bolzano: Anterivo, Lauregno, Proves, Senale-S. Felice и Trodena.
      5.   Връзка с географския район

      5.1.   Специфична характеристика на географския район

      Районът на производство на ЗНП „Grana Padano“ съвпада в голямата си част с региона на долината на р. По, т.е. географската област на коритото на р. По, характерна с крайречни, наносни, речно-ледникови терени с малък наклон, които са богати на води и са сред най-плодородните в света и най-подходящите за производство на фуражи.
      Тези почвени характеристики, наред със специфичния микроклимат на района, благоприятстват за производството на царевица, която е най-важната фуражна суровина за кравите, даващи мляко, предназначено за производството на ЗНП „Grana Padano“. На практика царевицата може да съставлява до 50 % от погълнатото сухо вещество.
      Мелиорацията и напояването в областта по долината на р. По, извършвани още от ХI век, са били предпоставка за развитието на говедовъдството по тези места. Наличието на значителни количества мляко, надвишаващи всекидневните нужди на селското население, насърчило и наложило преработката му в сирене, което да може да се съхранява дълго време. И днес наличието на големи количества местни, най-вече царевични фуражи, свързано с голямото водно богатство, представлява основен елемент за поддържането на говедовъдството и на производството на мляко.
      5.2.   Специфична характеристика на продукта

      Специфичната характеристика на ЗНП „Grana Padano“ се свързва със следните елементи:

                  —

                  размерите и теглото на питата,

                  —

                  особената морфологична характеристика на консистенцията, свързана с техниката на производство, отличаваща се със зърнеста тъкан, която поражда типичната люспеста структура,

                  —

                  белия или сламеножълт цвят на сиренето, с деликатен вкус и уханен аромат, дължащ се основно на широката употреба на восъчна царевица във фуража на кравите,

                  —

                  съдържанието на вода и мазнини, почти равно на съдържанието на белтъчини,

                  —

                  повишеното естествено разграждане на белтъчините в пептони, пептиди и свободни аминокиселини,

                  —

                  издръжливостта на продължително зреене, дори над 20 месеца.

            5.3.   Причинно-следствена връзка между географския район и качеството или характеристиките на продукта (за ЗНП) или между географския район и специфичното качество, репутацията или друга характеристика на продукта (за ЗГУ)

      Причинно-следствената връзка между ЗНП „Grana Padano“ и неговия район на произход се свързва със следните елементи:

                  —

                  големите възможности за напояване по долината на р. По и като последица от това наличието на фуражи, основно восъчна царевица, с която могат да се свържат специфичните характеристики на белия или сламеножълтия цвят, вкусът и уханието на сиренето, посочени в т. 5.2,

                  —

                  използването на царевичен силаж — или восъчна царевица — води непосредствено до включването в хранителния режим на млекодайните крави на по-малко цветни съставки, като каротини, антоцианини, хлорофил, в сравнение с храненето на базата на фуражни растения със зелен цвят или на различни видове сено. Този беден на цветни съставки хранителен режим е пряко следствие от силажирането на царевицата,

                  —

                  използването на сурово мляко, което при подсирването добавя типични за територията млечни бактерии,

                  —

                  използването на естествени млечни ферменти, които създават непрекъсната микробиологична връзка с района на производство. В действителност млякото, под формата на суроватка и следователно естествен млечен фермент, от една страна е свързващото звено между района на производство и подсирването, а от друга гарантира непрекъснатото и постоянно внасяне на типични млечни бактерии от района на произход, на които се дължат главните характерни качества на сиренето ЗНП „Grana Padano“.

            За причинно-следствената връзка между характеристиките на продукта и неговия район на произход допринася и „мандраджията“, който винаги е имал централна и основна роля в производството на ЗНП „Grana Padano“.
      И днес преработката на мляко в ЗНП „Grana Padano“ се възлага на мандраджии, а не на технически лица или на научни работници.

         Препратка към публикуваната спецификация

      Настоящата администрация е започнала националната процедура за възражение по отношение на предложението за изменение на защитеното наименование за произход „Grana Padano“.
      Справка с консолидирания текст на продуктовата спецификация може да бъде направена:

                  —

                  на следния уебсайт:
                  http://www.politcheagricole.it/flex/cm/pages/ServeBLOB.php/L/IT/IDPagina/335
                  или

                  —

                  като се отвори директно началната страница на уебсайта на министерството (www.politicheagricole.it) и се щракне върху „Qualità e sicurezza“ (Качество и безопасност) (горе вдясно на екрана) и след това върху „Disciplinari di Produzione all’esame dell’UE (Reg CE 510/2006)“ (Спецификации, представени за проучване от ЕС (Регламент (ЕО) № 510/2006).


title: Регламент за изпълнение (ЕС) № 1206/2014 на Комисията от 7 ноември 2014 година за определяне на вносните мита в сектора на зърнените култури, приложими от 8 ноември 2014 година

text:
               8.11.2014

               BG

               Официален вестник на Европейския съюз

               L 325/14

         РЕГЛАМЕНТ ЗА ИЗПЪЛНЕНИЕ (ЕС) № 1206/2014 НА КОМИСИЯТА
   от 7 ноември 2014 година
   за определяне на вносните мита в сектора на зърнените култури, приложими от 8 ноември 2014 година
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (1), и по-специално член 183 от него,
   като има предвид, че:

               (1)

               В член 1, параграф 1 от Регламент (ЕС) № 642/2010 на Комисията (2) се предвижда, че вносното мито за продукти с кодове по КН 1001 11 00, 1001 19 00, ex 1001 91 20 [мека (обикновена) пшеница за посев], ex 1001 99 00 [висококачествена мека пшеница, различна от тази за посев], 1002 10 00, 1002 90 00, 1005 10 90, 1005 90 00, 1007 10 90 и 1007 90 00 е равно на интервенционната цена, валидна за тези продукти при вноса, увеличена с 55 %, минус вносната цена CIF, приложима за въпросната доставка. Това мито обаче не може да надхвърля размера на митото в Общата митническа тарифа.

               (2)

               В член 1, параграф 2 от Регламент (ЕС) № 642/2010 се предвижда, че за целите на изчисляване на вносното мито, посочено в параграф 1 от същия член, редовно се определят за продуктите в посочения параграф представителни цени CIF за внос.

               (3)

               Съгласно член 2, параграф 1 от Регламент (ЕС) № 642/2010 цената при внос, която трябва да се използва за изчисляване на вносното мито за продуктите по член 1, параграф 1 от посочения регламент, е средната от ежедневните представителни цени CIF за внос, определени по метода, посочен в член 5 от същия регламент.

               (4)

               Необходимо е да се определят вносни мита за периода, започващ от 8 ноември 2014 г., които да са приложими до влизането в сила на ново определяне.

               (5)

               Съгласно член 2, параграф 2 от Регламент (ЕС) № 642/2010 е целесъобразно настоящият регламент да влезе в сила в деня на неговото публикуване,

         ПРИЕ НАСТОЯЩИЯ РЕГЛАМЕНТ:
   Член 1
   От 8 ноември 2014 г. вносните мита в сектора на зърнените култури, посочени в член 1, параграф 1 от Регламент (ЕС) № 642/2010, са определени в приложение I към настоящия регламент въз основа на елементите, изложени в приложение II.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 7 ноември 2014 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  Регламент (ЕС) № 642/2010 на Комисията от 20 юли 2010 година относно правилата за прилагане на Регламент (ЕО) № 1234/2007 на Съвета по отношение на вносните мита в сектора на зърнените култури (ОВ L 187, 21.7.2010 г., стр. 5).

      ПРИЛОЖЕНИЕ I
      Вносни мита за продуктите, посочени в член 1, параграф 1 от Регламент (ЕС) № 642/2010, приложими от 8 ноември 2014 г.

                  Код по КН

                  Описание на стоките

                  Вносно мито (1)

                  (EUR/t)

                  1001 11 00

                  ПШЕНИЦА твърда, за посев

                  0,00

                  1001 19 00

                  ПШЕНИЦА твърда, висококачествена, различна от тази за посев

                  0,00

                  със средно качество, различна от тази за посев

                  0,00

                  с ниско качество, различна от тази за посев

                  0,00

                  ex 1001 91 20

                  ПШЕНИЦА мека, за посев

                  0,00

                  ex 1001 99 00

                  ПШЕНИЦА мека, висококачествена, различна от тази за посев

                  0,00

                  1002 10 00

                  РЪЖ, за посев

                  0,00

                  1002 90 00

                  РЪЖ, различна от тази за посев

                  0,00

                  1005 10 90

                  ЦАРЕВИЦА за посев, различна от хибридна

                  0,00

                  1005 90 00

                  ЦАРЕВИЦА, различна от тази за посев (2)

                  0,00

                  1007 10 90

                  СОРГО на зърна, различно от хибриди за посев

                  0,00

                  1007 90 00

                  СОРГО на зърна, различно от това за посев

                  0,00

         (1)  Съгласно член 2, параграф 4 от Регламент (ЕС) № 642/2010 вносителят може да ползва намаление на митата с:

                  —

                  3 EUR на тон, ако пристанището на разтоварване се намира в Средиземно море (отвъд Гибралтарския провлак) или в Черно море и ако стоката пристига в Съюза през Атлантическия океан или през Суецкия канал,

                  —

                  2 EUR на тон, ако пристанището на разтоварване се намира в Дания, Естония, Ирландия, Литва, Латвия, Полша, Финландия, Швеция, Обединеното кралство или на атлантическия бряг на Иберийския полуостров и ако стоката пристига в Съюза през Атлантическия океан.

         (2)  Вносителят може да ползва фиксирано намаление от 24 EUR на тон, когато са изпълнени условията по член 3 от Регламент (ЕС) № 642/2010.

      ПРИЛОЖЕНИЕ II
      Елементи за изчисляване на митата, определени в приложение I

                  1.

                  Средни стойности за референтния период, посочен в член 2, параграф 2 от Регламент (ЕС) № 642/2010:

                              (EUR/t)

                              Мека пшеница (1)

                              Царевица

                              Борса

                              Минеаполис

                              Чикаго

                              Котировка

                              180,57

                              115,23

                              Премия за Залива

                              —

                              28,18

                              Премия за Големите езера

                              71,30

                              —

                  2.

                  Средни стойности за референтния период, посочен в член 2, параграф 2 от Регламент (ЕС) № 642/2010:

                              Разходи за навло: Мексикански залив–Ротердам

                              14,53 EUR/тон

                              Разходи за навло: Големите езера–Ротердам

                              47,16 EUR/тон

         (1)  Включена е положителна премия от 14 EUR/t [член 5, параграф 3 от Регламент (ЕС) № 642/2010].


title: Регламент за изпълнение (ЕС) 2016/325 на Комисията от 7 март 2016 година за установяване на стандартни стойности при внос с цел определяне на входната цена на някои плодове и зеленчуци

text:
               8.3.2016

               BG

               Официален вестник на Европейския съюз

               L 61/5

         РЕГЛАМЕНТ ЗА ИЗПЪЛНЕНИЕ (ЕС) 2016/325 НА КОМИСИЯТА
   от 7 март 2016 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕC) № 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 7 март 2016 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 157, 15.6.2011 г., стр. 1.

      ПРИЛОЖЕНИЕ

         Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  EG

                  371,5

                  IL

                  154,0

                  MA

                  98,5

                  SN

                  174,9

                  TN

                  112,1

                  TR

                  98,3

                  ZZ

                  168,2

                  0707 00 05

                  JO

                  194,1

                  MA

                  84,5

                  TR

                  158,2

                  ZZ

                  145,6

                  0709 93 10

                  MA

                  62,3

                  TR

                  162,8

                  ZZ

                  112,6

                  0805 10 20

                  EG

                  44,3

                  IL

                  73,9

                  MA

                  54,5

                  TN

                  54,2

                  TR

                  65,1

                  ZZ

                  58,4

                  0805 50 10

                  MA

                  118,8

                  TN

                  91,8

                  TR

                  89,3

                  ZZ

                  100,0

                  0808 10 80

                  CL

                  93,0

                  CN

                  66,5

                  US

                  134,2

                  ZZ

                  97,9

                  0808 30 90

                  CL

                  176,2

                  CN

                  112,4

                  TR

                  58,3

                  ZA

                  97,5

                  ZZ

                  111,1

         (1)  Номенклатура на държавите, определена с Регламент (ЕC) № 1106/2012 на Комисията от 27 ноември 2012 година за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите (ОВ L 328, 28.11.2012 г., стр. 7). Код „ZZ“ означава „с друг произход“.


title: Регламент за изпълнение (ЕС) № 805/2010 на Съвета от 13 септември 2010 година за повторно налагане на окончателно антидъмпингово мито върху вноса на дъски за гладене с произход от Китайската народна република, произведени от Foshan Shunde Yongjian Housewares and Hardware Co. Ltd., Foshan

text:
               15.9.2010

               BG

               Официален вестник на Европейския съюз

               L 242/1

         РЕГЛАМЕНТ ЗА ИЗПЪЛНЕНИЕ (ЕС) № 805/2010 НА СЪВЕТА
   от 13 септември 2010 година
   за повторно налагане на окончателно антидъмпингово мито върху вноса на дъски за гладене с произход от Китайската народна република, произведени от Foshan Shunde Yongjian Housewares and Hardware Co. Ltd., Foshan
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕО) № 1225/2009 на Съвета от 30 ноември 2009 г. за защита срещу дъмпингов внос от страни, които не са членки на Европейската общност (1) („основният регламент“), и по-специално член 9 от него,
   като взе предвид предложението, представено от Европейската комисия след консултация с Консултативния комитет,
   като има предвид, че:
   А.   ПРОЦЕДУРА

               (1)

               С Регламент (ЕО) № 452/2007 (2) („оспорвания регламент“) Съветът наложи окончателни антидъмпингови мита от порядъка на 9,9—38,1 % върху вноса на дъски за гладене, независимо дали са самостоятелно стоящи или не, със или без отвеждане на парата и/или загряваща горна част и/или издухваща горна част, включително дъски за ръкави, и основни елементи от тях, т.е. крака, горна част и поставка за ютия с произход от Китайската народна република („КНР“) и Украйна.

               (2)

               На 12 юни 2007 г. един оказващ съдействие производител износител, а именно Foshan Shunde Yongjian Housewares and Hardware Co. Ltd. (наричан по-долу „Foshan Shunde“), предяви иск пред Общия съд („Първоинстанциионния съд“ преди влизането в сила на договора от Лисабон) за отмяна на Регламент (ЕО) № 452/2007 по отношение на жалбоподателя (3).

               (3)

               На 29 януари 2008 г. Общият съд отхвърли иска на Foshan Shunde.

               (4)

               На 3 април 2008 г. Foshan Shunde подаде жалба пред Съда за отмяна на решението на Общия съд и за отмяна на Регламент (ЕО) № 452/2007 по отношение на жалбоподателя.

               (5)

               На 1 октомври 2009 г. Съдът в своето решение по дело C-141/08 P („решението на Съда“) отмени предишното решение на Общия съд от 29 януари 2008 г. В решението си Съдът установи, че правото на защита на Foshan Shunde е било засегнато с нарушаването на член 20, параграф 5 от основния регламент. Вследствие на това Съдът отмени оспорвания регламент в частта, в която се налага антидъмпингово мито върху вноса на дъски за гладене, произведени от Foshan Shunde.

               (6)

               В дело T-2/95 (4) („делото IPS“) Общият съд признава, че в случаи, в които дадена процедура се състои от няколко административни фази, отмяната на една от тях не отменя цялата процедура. Антидъмпинговата процедура е пример за подобна процедура, включваща няколко фази. Вследствие на това отмяната на оспорвания регламент по отношение на една от страните не води до отмяна на цялата процедура, довела до приемането на посочения регламент. Освен това в съответствие с член 266 от Договора за функционирането на Европейския съюз институциите на Съюза са длъжни да изпълнят решението на Съда от 1 октомври 2009 г. Това предполага и възможност за поправяне на онези аспекти от оспорвания регламент, довели до неговата отмяна, и запазване на неоспорваните части, които не са засегнати от решението на Съда — както е постановено по дело С-458/98 P (5) („второинстанционното дело IPS“). Следва да бъде отбелязано, че, с изключение на констатацията за нарушение на член 20, параграф 5 от основния регламент, всички останали констатации, направени в оспорвания регламент, остават автоматично в сила, до степен, че Съдът отхвърли всички предявени в тази връзка претенции.

               (7)

               След решението на Съда от 1 октомври 2009 г. бе публикувано известие (6) за частичното възобновяване на антидъмпинговото разследване относно вноса на дъски за гладене с произход, inter alia, от КНР. Обхватът на възобновяването е ограничен до прилагането на решението на Съда по отношение на Foshan Shunde.

               (8)

               Комисията уведоми официално за частичното възобновяване на разследването производителите износители, вносителите и ползвателите, за които се знаеше, че са засегнати, представителите на страната износител и на промишлеността на Съюза. На заинтересованите страни беше предоставена възможността да изложат в писмена форма своите становища и да поискат изслушване в рамките на срока, посочен в известието.

               (9)

               На всички страни, които поискаха да бъдат изслушани в рамките на горния срок и доказаха, че има основателни причини да бъдат изслушани, беше предоставена тази възможност.

               (10)

               Бяха получени коментари от двама производители износители от КНР (единият от които бе пряко засегната страна по процедурата, а именно Foshan Shunde), промишлеността на Съюза и двама несвързани вносители.

               (11)

               Всички засегнати страни бяха информирани за основните факти и съображения, въз основа на които се възнамеряваше да бъде препоръчано налагането на окончателни антидъмпингови мита на Foshan Shunde. Беше им предоставен срок, в рамките на който да направят коментари след разгласяване на информацията. Коментарите на страните бяха разгледани и където беше целесъобразно, констатациите бяха съответно изменени.

         Б.   ИЗПЪЛНЕНИЕ НА СЪДЕБНОТО РЕШЕНИЕ

   1.   Предварителни бележки

               (12)

               Припомня се, че причина за отмяна на оспорвания регламент е факта, че Комисията е изпратила на Съвета своето предложение за налагане на окончателно антидъмпингово мито преди края на задължителния 10-дневен срок, определен с член 20, параграф 5 от основния регламент, за получаване на коментари след изпращането до заинтересованите страни на документа за окончателно разгласяване.

         2.   Коментари на заинтересованите страни

               (13)

               Foshan Shunde заяви, че решението на Съда не изисква изпълнителни мерки. Според дружеството възобновяването на процедурата е незаконно, тъй като в основния регламент няма конкретна разпоредба, която позволява подобен подход, както и поради факта, че такова възобновяване би било в конфликт с нормативно установения 15-месечен срок за приключване на разследването, установен в член 6, параграф 9 от основния регламент и с 18-месечния срок, установен в член 5.10 от антидъмпинговото споразумение на СТО. Foshan Shunde заяви, че делото IPS не би могло да служи за прецедент, тъй като то се е основавало на Регламент (ЕИО) № 2423/88 на Съвета от 11 юли 1988 г. за защита срещу дъмпингов или субсидиран внос на стоки от страни, които не са членки на Европейската икономическа общност (7) („предишен основен регламент“), в който все още не са били предвидени задължителни крайни срокове. Foshan Shunde заяви също така че, ако Комисията реши да пристъпи към изпълнение на решението на Съда, това следва да се извърши на базата на документа за окончателно разгласяване на Комисията от 20 февруари 2007 г., в който страната по процедурата получи статут за третиране като дружество, работещо в условията на пазарна икономика, и за това дружество не бе установено, че упражнява дъмпинг, а не на базата на преразгледания документ за окончателно разгласяване от 23 март 2007 г., в който Комисията потвърждава временните си констатации, а именно, че Foshan Shunde няма право да получи статут за третиране като дружество, работещо в условията на пазарна икономика, и че неговият дъмпингов марж е в размер на 18,1 %.

               (14)

               Другият китайски производител износител, а именно Zheijiang Harmonic Hardware Products Co. Ltd. („Zheijiang Harmonic“), представи редица аргументи, които по същество бяха идентични с представените от Foshan Shunde, т.е. че няма правно основание за възобновяването на процедурата и че от законна гледна точка не е възможно повторно налагане на антидъмпингови мита след крайния срок, определен в основния регламент и в антидъмпинговото споразумение на СТО. Той заяви също така, че преиздаването на преразгледан документ за разгласяване и предоставянето на срок за отговор в съответствие с член 20, параграф 5 от основния регламент не може да коригира нарушаването на правото на защита на Zheijiang Harmonic и незаконното налагане на мита. На последно място той посочи, че Комисията не може повторно да наложи антидъмпингови мерки на базата на информацията за 2005 г., за период, който предшества започването на частичното възобновяване на разследването с повече от четири години, тъй като това не би било в съответствие с член 6, параграф 1 от основния регламент. Освен това Zheijang Harmonic заяви, че Комисията не може да възобнови случая поради липса на обективност и безпристрастност, тъй като оспорваният регламент, предложен от Комисията, бе частично отменен от Съда.

               (15)

               Двамата несвързани вносители/производители от Съюза не представиха никаква информация и данни относно правните основания на повторното разследване, но подчертаха своята роля на участници в пазара на дъски за гладене в Съюза. Един от тях подчерта и отражението, което отмяната на регламента от страна на Съда и последващото частично възобновяване на разследването имат върху тяхната търговска дейност.

               (16)

               Представители на промишлеността на Съюза заявиха, че производителите от Съюза „плащат цената“ на нередностите, установени от Съда, тъй като са останали незащитени от вноса, за който е установено, че е на дъмпингови цени и че причинява вреда. Те предложиха процедурата да бъде възобновена на етапа, на който е извършена нередността от страна на Комисията, т.е. в момента, в който китайското дружество е трябвало да представи коментарите си относно преразгледания документ за окончателно разгласяване на Комисията от 23 март 2007 г., коментарите на страната да бъдат направени на тази основа и на Съвета да бъде изпратено ново предложение, ограничено до положението на Foshan Shunde, за да се възобнови антидъмпинговото мито върху вноса на дъски за гладене, произведени от Foshan Shunde. Представителите на промишлеността на Съюза заявиха, че подобен подход е бил следван и в миналото (т.е. в решенията по делото IPS и второинстанционното дело IPS, в Регламент (ЕО) № 253/2004 на Съвета (8), приет след решението на Съда по дело C-76/00 P Petrotub SA и Republica SA/Съвет). Освен това според тази страна по процедурата 15-месечният срок, определен в основния регламент, не се прилага за изменението на регламент за налагане на антидъмпингови мита с оглед изпълнението на решение на Съда на Европейския съюз.

         3.   Анализ на коментарите

               (17)

               Припомня се, че Съдът отхвърли всички съществени аргументи на Foshan Shunde по отношение на основанията за делото. Поради това задължение на институциите на Съюза е частта от административните процедури, в която е била извършена съответната нередност при първоначалното разследване, да бъде коригирана.

               (18)

               Твърдението, че поставянето на срок (15 и съответно 18 месеца) за приключване на антидъмпинговите разследвания не дава възможност на Комисията да следва използвания в дело IPS подход, бе установено за неоснователно. Смята се, че този срок не е уместен за изпълнение на съдебно решение на Съда на Европейския съюз. В действителност този срок обхваща само извършването на първоначалното разследване — от датата на започване до датата, на която е било извършено последното действие в тази връзка, и не засяга никакви последващи действия, които например би могло да бъдат приети вследствие на съдебно преразглеждане. Освен това се посочва, че каквото и да било друго тълкуване би означавало, че всяко едно правно действие от страна на промишлеността на Съюза би било без никакъв практически ефект за страната по процедурата, ако се приеме, че изтичането на срока за приключване на първоначалното разследване не би позволило изпълнението на съдебно решение на Съда на Европейския съюз. Това обаче би било в противоречие с принципа, съгласно който всички страни следва да имат възможност да се възползват от ефективно съдебно преразглеждане.

               (19)

               Припомня се също така, че в решенията си по съединени дела T-163/94 и T-165/94 (9) Общият съд е постановил, че дори гъвкавият срок, приложим по силата на стария основен регламент, не би могъл да бъде удължен отвъд границите на разумен период от време, и е посочил, че разследване, което трае повече от три години, е прекалено дълго. Това контрастира с дело IPS, при което съдебното решение е било изпълнено седем години след започването на първоначалното разследване и нищо в решението на Съда не е сочило, че сроковете са представлявали проблем.

               (20)

               Поради това се стига до заключението, че член 6, параграф 9 от основния регламент се прилага само по отношение на започването на процедурата и на приключването на разследването, започнато в съответствие с член 5, параграф 9 от основния регламент, а не по отношение на частичното възобновяване на разследването с оглед изпълнението на съдебно решение на Съда на Европейския съюз.

               (21)

               Това заключение е в съответствие с подхода, използван за изпълнението на решенията, фигуриращи в докладите на специалните работни групи и апелативния орган на СТО, съгласно който институции могат да поправят пропуски в регламент за налагане на антидъмпингови мита с цел привеждане в съответствие с докладите на органа за уреждане на спорове, в това число и в случаи, засягащи Европейския съюз (10). В подобни случаи бе сметнато за необходимо да се приемат специални разпоредби за изпълнението на докладите на специалните работни групи и апелативния орган на СТО, тъй като тези доклади не са пряко приложими в правния ред на Съюза, за разлика от решенията на Съда, които са пряко приложими.

               (22)

               По отношение на аргументите, представени във връзка с прилагането на член 6, параграф 1 от основния регламент, се посочва, че не би могло да бъде установено нарушение на член 6, параграф 1 от основния регламент, тъй като Комисията не е започнала нова процедура, а е възобновила първоначалното разследване с оглед изпълнение на съдебно решение на Съда.

               (23)

               По отношение на аргумента, че Foshan Shunde следва да получи документа за разгласяване от 20 февруари 2007 г., а не преразгледания документ за разгласяване от 23 март 2007 г., се посочва, че в съответствие с решението на Съда Комисията следва да поправи процедурната нередност. Тази административна нередност е извършена само по отношение на това, че Foshan Shunde е разполагало с по-малко от 10 дни, за да представи коментарите си по преразгледания документ за разгласяване. Поради това валидността на предходните етапи от първоначалното разследване не са били засегнати от решението на Съда и следователно не трябва да бъдат преразгледани в контекста на настоящото частично възобновяване.

         4.   Заключение

               (24)

               Предвид направените от страните по процедурата коментари и извършения въз основа на тях анализ се стигна до заключението, че изпълнението на решението на Съда следва да доведе до повторното изпращане на Foshan Shunde и на всички други заинтересовани страни на преразгледания документ за разгласяване от 23 март 2007 г., въз основа на който бе предложено повторно налагане на антидъмпингово мито върху вноса на дъски за гладене, произведени от Foshan Shunde с оспорвания регламент.

               (25)

               Въз основа на изложеното по-горе се заключава също така, че Комисията следва да предостави на Foshan Shunde и на всички други заинтересовани страни достатъчно време да представят своите коментари по преразгледания документ за окончателно разгласяване от 23 март 2007 г., а след това да направи оценка на тези коментари и да определи дали да предложи на Съвета повторно да наложи антидъмпингово мито върху вноса на дъски за гладене, произведени от Foshan Shunde, въз основа на факти във връзка с първоначалния период на разследване.

         В.   РАЗГЛАСЯВАНЕ

               (26)

               Заинтересованите страни бяха информирани за съществените факти и съображения, въз основа на които се предвижда изпълнение на съдебното решение.

               (27)

               На заинтересованите страни беше дадена възможност да изложат коментарите си, прилагайки 10-дневния срок, предвиден в член 20, параграф 5 от основния регламент. Тези коментари бяха разгледани и взети под внимание, когато това беше уместно, но те не бяха от естество, което да оправдава промяна на изложените по-горе заключения.

               (28)

               Foshan Shunde и всички други заинтересовани страни получиха преразгледания документ за окончателно разгласяване от 23 март 2007 г., въз основа на който бе предложено повторно налагане на антидъмпинговото мито върху вноса на дъски за гладене, произведени от Foshan Shunde, въз основа на факти във връзка с първоначалния период на разследване.

               (29)

               Foshan Shunde и всички други заинтересовани страни получиха възможност да представят своите коментари по отношение на преразгледания документ за разгласяване. Представените писмени и устни коментари бяха разгледани и — където това беше уместно, взети предвид. В светлината на направените коментари може да се отбележи следното: Насоката на действията, отразена в настоящия регламент, се основава на факта, че в решението си Съда подчертава, че член 2, параграф 7, буква в) от основния регламент не може да се тълкува по начин, който да задължава Комисията да предложи на Съвета окончателни мерки, с което би се стигнало до повтаряне на грешката в оценката, направена по време на първоначалната преценка на съществените критерии на посочената разпоредба (11). Независимо от това, че този коментар на Съда е направен в посочения случай във връзка с грешка във вреда на жалбоподателя, е ясно, че това тълкуване следва да се прилага по един и същ начин, което означава, че и грешка във вреда на промишлеността на Съюза също не може да бъде повторена. Както е посочено в преразгледания документ за окончателно разгласяване от 23 март 2007 г. и в преразгледания документ за специфично разгласяване от същата дата, както и в писма, изпратени по-рано на заявителя от Комисията, на които се основават посочените документи, на Foshan Shunde не следва да бъде разрешено да получи статут за третиране като дружество, работещо в условията на пазарна икономика, тъй като в неговите счетоводни практики са отбелязани редица нередности и те следователно не са в съответствие с Международните счетоводни стандарти. Неспазването на втория критерий от член 2, параграф 7 не може да бъде компенсирано със статистическите данни, изложени в последното изречение на точка 12 от съдебното решение. Първоначално приетият в документа за окончателно разгласяване от 20 февруари 2007 г. подход следва да бъде определен като грешка, която следва да бъде поправена. С оглед защита на интересите на промишлеността на Съюза от дъмпинг, произтичащото от него антидъмпингово мито, приложимо спрямо заявителя, следва да бъде повторно наложено възможно най-скоро.

               (30)

               След разгласяването на основните факти и съображения, въз основа на които се основаваше намерението да бъде направена препоръка за повторно налагане на окончателни антидъмпингови мерки, един китайски производител износител предложи ценова гаранция в съответствие с член 8, параграф 1 от основния регламент. Това предложение за гаранция не успя обаче да разреши проблемите, набелязани в съображение 68 от оспорвания регламент, и по-конкретно необходимостта от установяване на минимални вносни цени в разумни граници за всеки от многобройните видове на продукта, които биха могли да бъдат надлежно наблюдавани от Комисията, без сериозен риск от заобикаляне. Освен това ценовата гаранция предлага или средна минимална цена, която обхваща само един вид на изнасяния за Съюза продукт, или няколко минимални вносни цени, основани отново на среднопретеглените цени за комбинация от няколко продукта. При това всички предложени комбинации за минимална вносна цена бяха значително под най-високите установени експортни цени. Въз основа на изложеното по-горе се стигна до заключението, че подобна гаранция не е практична и следователно не може да бъде приета. Страната бе съответно информирана и ѝ бе предоставена възможност за коментар. Направените от нея коментари не повлияха обаче на направеното по-горе заключение.

         Г.   ПРОДЪЛЖИТЕЛНОСТ НА МЕРКИТЕ

               (31)

               Настоящата процедура не засяга датата, на която срокът на действие на мерките, наложени с оспорвания регламент, ще изтече в съответствие с член 11, параграф 2 от основния регламент,

         ПРИЕ НАСТОЯЩИЯ РЕГЛАМЕНТ:
   Член 1
   1.   Окончателно антидъмпингово мито се налага повторно върху вноса на дъски за гладене, независимо дали са самостоятелно стоящи или не, със или без отвеждане на парата и/или загряваща горна част и/или издухваща горна част, включително дъски за ръкави, и съществени части от тях, т.е. крака, горна част и поставка за ютия, с произход от Китайската народна република, класирани понастоящем в кодове по КН ex 3924 90 00, ex 4421 90 98, ex 7323 93 90, ex 7323 99 91, ex 7323 99 99, ex 8516 79 70 и ex 8516 90 00 (кодове по ТАРИК 3924900010, 4421909810, 7323939010, 7323999110, 7323999910, 8516797010 и 8516900051) и произведени от Foshan Shunde Yongjian Housewares and Hardware Co. Ltd., Foshan (допълнителен код по ТАРИК A785).
   2.   Ставката на окончателното антидъмпингово мито, приложима към нетната цена, франко границата на Съюза, преди обмитяване, е 18,1 %.
   3.   Прилагат се действащите разпоредби в областта на митническото облагане, освен ако не е предвидено друго.
   Член 2
   Настоящият регламент влиза в сила в деня след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 13 септември 2010 година.

            За Съвета

            Председател

         S. VANACKERE

      (1)  ОВ L 343, 22.12.2009 г., стр. 51.

      (2)  ОВ L 109, 26.4.2007 г., стр. 12.

      (3)  Дело T-206/07 Foshan Shunde Yongjian Housewares and Hardware/Съвет.

      (4)  Дело T-2/95 Industrie des poudres sphériques (IPS)/Съвет, Сборник на съдебната практика 1998 г., стр. II-3939.

      (5)  Дело C-458/98 Industrie des poudres sphériques (IPS)/Съвет, Сборник на съдебната практика 2000 г., стр. I-08147.

      (6)  ОВ C 308, 18.12.2009 г., стр. 44.

      (7)  ОВ L 209, 2.8.1988 г., стр. 1.

      (8)  ОВ L 40, 12.2.2004 г., стр. 11.

      (9)  Съединени дела T-163/94 и 165/94 NTN Corporation и Koyo Seiko Co. Ltd/Съвет, Сборник на съдебната практика 1995 г., стр. II-01381.

      (10)  Европейски общности — Антидъмпингови мита върху вноса на памучно спално бельо от Индия: позоваване на Индия на член 21.5 от ДППУС, WT/DS141/AB/RW (8 април 2003 г.), параграфи 82—86; Регламент (ЕО) № 1515/2001 на Съвета от 23 юли 2001 г. относно мерките, които Общността може да вземе след доклад, приет от Органа за уреждане на спорове на СТО, относно антидъмпингови и антисубсидийни въпроси (ОВ L 201, 26.7.2001 г., стр. 10); Регламент (ЕО) № 436/2004 на Съвета от 8 март 2004 г. за изменение на Регламент (ЕО) № 1784/2000 за налагане на окончателно антидъмпингово мито и окончателно събиране на временното мито, наложено върху вноса на определени за тръбопроводи от ковък чугун с произход от Бразилия, Чешката република, Япония, Китайската народна република, Република Корея и Тайланд (ОВ L 72, 11.3.2004 г., стр. 15), вследствие на доклади, приети от Органа за уреждане на спорове на СТО.

      (11)  Параграф 111 от решението на Съда.


title: Регламент за изпълнение (ЕС) № 1338/2014 на Комисията от 16 декември 2014 година за изменение на Регламент за изпълнение (ЕС) № 439/2011 по отношение на удължаване на дерогацията от Регламент (ЕИО) № 2454/93 във връзка с определението на понятието „продукти с произход“ , установено в рамките на схемата на общите тарифни преференции, с цел отчитане на специалната ситуация на Кабо Верде по отношение на износа на някои рибни продукти за Европейския съюз

text:
               17.12.2014

               BG

               Официален вестник на Европейския съюз

               L 360/17

         РЕГЛАМЕНТ ЗА ИЗПЪЛНЕНИЕ (ЕС) № 1338/2014 НА КОМИСИЯТА
   от 16 декември 2014 година
   за изменение на Регламент за изпълнение (ЕС) № 439/2011 по отношение на удължаване на дерогацията от Регламент (ЕИО) № 2454/93 във връзка с определението на понятието „продукти с произход“, установено в рамките на схемата на общите тарифни преференции, с цел отчитане на специалната ситуация на Кабо Верде по отношение на износа на някои рибни продукти за Европейския съюз
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (1), и по-специално член 247 от него,
   като взе предвид Регламент (ЕИО) № 2454/93 на Комисията от 2 юли 1993 г. за определяне на разпоредби за прилагане на Регламент (ЕИО) № 2913/92 на Съвета за създаване на Митнически кодекс на Общността (2), и по-специално член 89, параграф 1, буква б) от него,
   като има предвид, че:

               (1)

               С Регламент (ЕО) № 815/2008 на Комисията (3) на Кабо Верде бе предоставена дерогация от правилата за произход, установени в Регламент (ЕИО) № 2454/93. С Регламент за изпълнение (ЕС) № 439/2011 (4) Комисията предостави на Кабо Верде нова дерогация от посочените правила за произход. Действието на тази дерогация изтича на 31 декември 2014 г.

               (2)

               С писмо от 4 юни 2014 г. Кабо Верде подаде молба за удължаване на горепосочената дерогация за неопределен период от време, считано от 1 януари 2015 г., до крайната дата на прилагане на Протокола (който предстои да бъде публикуван) между Европейския съюз и Република Кабо Верде за определяне на възможностите за риболов и на финансовото участие, предвидени в Споразумението за партньорство в областта на рибарството, което е в сила между двете страни, или до началната дата на прилагане на правилата за произход в рамките на бъдещото споразумение за икономическо партньорство между Европейския съюз и Икономическа общност на западноафриканските държави, която от двете дати е по-късна. Молбата се отнася до годишно количество от 2 500 тона приготвени храни или консерви от филета от скумрия и 875 тона приготвени храни или консерви от филета от обикновена ауксида или ивичеста ауксида.

               (3)

               След 2008 г. общите годишни количества, за които бе предоставена дерогация на Кабо Верде, значително допринесоха за подобряване на положението в рибопреработвателния отрасъл на Кабо Верде. Те доведоха и в известна степен до възстановяване на традиционния флот на Кабо Верде, който е от жизненоважно значение за страната. За пълното възстановяване на флота на Кабо Верде в предвидената степен обаче е нужно рибопреработвателната промишленост на Кабо Верде да продължи да бъде снабдявана с достатъчно суровини с произход.

               (4)

               В молбата се посочва, че при липса на дерогация ще бъде силно засегната способността на рибопреработвателната промишленост на Кабо Верде да продължава да изнася за Съюза, което може допълнително да забави развитието на флота на Кабо Верде за дребномащабен пелагичен риболов.

               (5)

               Кабо Верде има нужда от допълнително време, за да затвърди вече постигнатите резултати в стремежа си към възстановяване на своя местен риболовен флот. Дерогацията следва да осигури на Кабо Верде достатъчно време, за да се подготви да спазва правилата за придобиване на преференциален произход.

               (6)

               Като се има предвид временният характер на дерогациите, предоставяни във връзка с определението на понятието „продукти с произход“, не е възможно да се предостави дерогация за неопределен период, каквото е искането на Кабо Верде. Вместо това дерогацията следва да бъде предоставена за период от две години по отношение на годишни количества от 2 500 тона приготвени храни или консерви от филета от скумрия и 875 тона приготвени храни или консерви от филета от обикновена ауксида или ивичеста ауксида, за да се даде възможност на Кабо Верде да постигне съответствие с правилата.

               (7)

               Поради това Регламент за изпълнение (ЕС) № 439/2011 следва да бъде съответно изменен.

               (8)

               Мерките, предвидени в настоящия регламент, са в съответствие със становището на Комитета по Митническия кодекс,

         ПРИЕ НАСТОЯЩИЯ РЕГЛАМЕНТ:
   Член 1
   Регламент за изпълнение (ЕС) № 439/2011 се изменя, както следва:

               1)

               Член 2 се заменя със следното:
               „Член 2
               Дерогацията, предвидена в член 1, се отнася за продукти, изнесени от Кабо Верде и декларирани за допускане за свободно обращение в Съюза през периодите от 1 януари 2011 г. до 31 декември 2011 г., от 1 януари 2012 г. до 31 декември 2012 г., от 1 януари 2013 г. до 31 декември 2013 г., от 1 януари 2014 г. до 31 декември 2014 г., от 1 януари 2015 г. до 31 декември 2015 г. и от 1 януари 2016 г. до 31 декември 2016 г. в рамките на количествата, посочени в приложението, при спазване на условията, посочени в член 74 от Регламент (ЕИО) № 2454/93.“

               2)

               Приложението се заменя с текста в приложението към настоящия регламент.

         Член 2
   1.   Настоящият регламент влиза в сила на третия ден след деня на публикуването му в Официален вестник на Европейския съюз.
   2.   Той се прилага от 1 януари 2015 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 16 декември 2014 година.

            За Комисията

            Председател

         Jean-Claude JUNCKER

      (1)  ОВ L 302, 19.10.1992 г., стр. 1.

      (2)  ОВ L 253, 11.10.1993 г., стр. 1.

      (3)  Регламент (ЕО) № 815/2008 на Комисията от 14 август 2008 г. относно дерогация от Регламент (ЕИО) № 2454/93 във връзка с определението на понятието продукти с произход, установено в рамките на Общата система за преференции, с цел отчитане на специалната ситуация на Кабо Верде по отношение на износа на някои рибни продукти за Общността (ОВ L 220, 15.8.2008 г., стр. 11).

      (4)  Регламент за изпълнение (ЕС) № 439/2011 на Комисията от 6 май 2011 г. относно дерогация от Регламент (ЕИО) № 2454/93 във връзка с определението на понятието „продукти с произход“, установено в рамките на схемата на общите тарифни преференции, с цел отчитане на специалната ситуация на Кабо Верде по отношение на износа на някои рибни продукти за Европейския съюз (ОВ L 119, 7.5.2011 г., стр. 1).

      ПРИЛОЖЕНИЕ

                  Пореден номер

                  Код по КН

                  Описание на стоките

                  Периоди

                  Количество (в тонове нетно тегло)

                  09.1647

                  1604 15 11
                  ex 1604 19 97

                  Приготвени храни или консерви от филета от скумрия (Scomber scombrus, Scomber japonicus, Scomber colias)

                  от 1.1.2011 г. до 31.12.2011 г.
                  от 1.1.2012 г. до 31.12.2012 г.
                  от 1.1.2013 г. до 31.12.2013 г.
                  от 1.1.2014 г. до 31.12.2014 г.
                  от 1.1.2015 г. до 31.12.2015 г.
                  от 1.1.2016 г. до 31.12.2016 г.

                  2 500
                  2 500
                  2 500
                  2 500
                  2 500
                  2 500

                  09.1648

                  ex 1604 19 97

                  Приготвени храни или консерви от филета от обикновена ауксида или ивичеста ауксида (Auxis thazard, Auxis rochei)

                  от 1.1.2011 г. до 31.12.2011 г.
                  от 1.1.2012 г. до 31.12.2012 г.
                  от 1.1.2013 г. до 31.12.2013 г.
                  от 1.1.2014 г. до 31.12.2014 г.
                  от 1.1.2015 г. до 31.12.2015 г.
                  от 1.1.2016 г. до 31.12.2016 г.

                  875
                  875
                  875
                  875
                  875
                  875